CELEX: C2007/235/32
Language: da
Date: 2007-10-06 00:00:00
Title: Sag T-289/07: Sag anlagt den 30. juli 2007 — Caisse Nationale des Caisses d'Épargne et de Prévoyance mod Kommissionen

6.10.2007   
            
            
               DA
            
            
               Den Europæiske Unions Tidende
            
            
               C 235/18
            
         Sag anlagt den 30. juli 2007 — Caisse Nationale des Caisses d'Épargne et de Prévoyance mod Kommissionen
   (Sag T-289/07)
   (2007/C 235/32)
   Processprog: fransk
   Parter
   
      Sagsøger: Caisse Nationale des Caisses d'Épargne et de Prévoyance (CNCEP) (Paris, Frankrig) (ved avocats F. Sureau, D. Théophile, É. Renaudeau)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionen beslutning K(2007) 2110 endelig udg. af 10. maj 2007 i henhold til artikel 86, stk. 3, EF om de særlige rettigheder med hensyn til udstedelse af bank- og sparekassebøger af typerne livret A og livret bleu, der er givet Banque Postale, Caisses d'Epargne et de Prévoyance og Crédit Mutuel, annulleres
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Under denne sag har sagsøgeren nedlagt påstand om annullation af Kommissionens beslutning K(2007) 2110 endelig udg. af 10. maj 2007, der underkender de bestemmelser i den franske Code Monétaire et Financier, som forbeholder tre kreditinstitutter — nemlig Banque Postale, Caisses d'Epargne et de Prévoyance og Crédit Mutuel — særlige rettigheder med hensyn til udstedelse af bank- og sparekassebøger af typerne livret A og livret bleu i forhold til artikel 86, stk. 1, EF, sammenholdt med artikel 43 EF og 49 EF.
   Under sagen har sagsøgeren påberåbt sig seks anbringender.
   Det første anbringende vedrører tilsidesættelse af væsentlige formkrav, idet Kommissionen ikke har respekteret sagsøgerens ret til kontradiktion, ligesom beslutningen er behæftet med manglende begrundelse.
   Med hensyn til sagens realitet har sagsøgeren anført, at Kommissionen har begået en retlig fejl ved at antage, at de særlige rettigheder med hensyn til udstedelse af bank- og sparekassebøger af typerne livret A og livret bleu, i sig selv udgør en hindring for etableringsfriheden. Ifølge sagsøgeren har Kommissionen begået et fejlskøn ved at antage, at disse særlige rettigheder i praksis gør det mindre attraktivt at udøve fællesskabsfrihederne i Frankrig.
   Desuden har sagsøgeren anført, at den anfægtede beslutning er behæftet med retlige fejl og fejlskøn, idet Kommissionen har antaget, at de særlige rettigheder ikke kan berettiges under henvisning til artikel 86, stk. 2, EF, samt et fejlskøn, da det antages, at de ikke kunne berettiges af tvingende almene hensyn.
   Endelig har sagsøgeren anført, at Kommissionen har begået en fejl ved at bedømme den pågældende nationale foranstaltning på grundlag af princippet om fri udveksling af tjenesteydelser.